Orientering om **Nabohjælp** iSlotsfruens Vænge 01.03.16

For at reducere antallet af indbrud har Det kriminalpræventive Råd i samarbejde med TrygFonden etableret den gratis tjeneste Nabohjælp.

Man tilmelder sig ordningen via [www.nabohjælp.dk](http://www.nabohjælp.dk) , hvor man opretter sin profil og efterfølgende modtager et brev med vejledning i anvendelse af ordningen via hjemmesiden. Med brevet følger endvidere tre klistermærker til dør og postkasse samt postkort til at invitere naboer med **Nabohjælp**. Man kan udskrive flere postkort fra hjemmesiden.

Efterfølgende inviterer man via hjemmesiden de naboer, man kunne tænke sig at være i nabonetværk med. Dette sker enten ved angivelse af mailadresse og/eller (mobil)telefonnummer.

På hjemmesiden er der så mulighed for at angive, hvornår man er bortrejst, så ens nabonetværk kan se, hvornår man ikke er hjemme, og der skal holdes øje med huset.

Fordelen ved **Nabohjælp** er, at klistermærke på døren advarer eventuelle tyve. Bliver vi tilpas mange tilmeldte beboere i vores grundejerforening, er der via ordningen mulighed for at købe skilte med besked om, at der er **Nabohjælp** i Slotsfruens Vænget.

Ifølge Det Kriminalpræventive Råd og TrygFonden er erfaringen, at man med **Nabohjælp** kan undgå op til hvert 4. indbrud.

Det er selvfølgelig en mulighed at fortsætte, som sikkert mange allerede gør, med at fortælle sine naboer direkte, at man nu er væk det næste stykke tid. Der er også flere, der har professionelle alarmsystemer. Derfor kan man alligevel deltage i **Nabohjælp**.

Hermed opfordrer jeg alle til at tilmelde sig **Nabohjælp**. Såfremt der er spørgsmål, er man velkommen til at henvende sig til Jan Steffensen, Åvendingen 21B, tlf. 38 60 65 23.

Med venlig hilsen

Jan Steffensen